
CAIET DE SARCINI
privind concesionarea prin licitație publică a imobilului din domeniul public înscris în CF nr. 52117 Gruia

CAPITOLUL I. OBIECTUL CONCESIUNII
Art. 1. Obiectul prezentei proceduri îl constituie concesionarea prin licitație publică a imobilului aparținând domeniului public al Comunei Gruia, situat în intravilanul localității Gruia, județul Mehedinți, compus din:
· Teren categoria de folosință „curți-construcții” în suprafață de 273 mp;
· Construcție degradată C1 în suprafață construită la sol de 99 mp;
Imobilul este identificat în CF nr. 52117 Gruia , în Anexa nr. 33 la inventarul domeniului public si in HCL  nr. 14 din 31.03.2017 privind însușirea inventarului bunurilor din domeniul public al UAT Gruia;
.
Art. 2. Destinația bunului: Imobilul se concesionează în scopul reabilitării  cladirii și exploatării ca spațiu comercial și de prestări servicii.
CAPITOLUL II. DURATA CONCESIUNII
Art. 3. Durata concesiunii este de 15 ani, cu începere de la data semnării contractului de concesiune de către ambele părți. Contractul  poate fi prelungit prin act additional   cu aprobarea  consiliului local .
CAPITOLUL III. CONDIȚII DE EXPLOATARE ȘI OBLIGAȚIILE CONCESIONARULUI
Art. 4. Realizarea investiției:
(1) Concesionarul are obligația ca, pe cheltuială proprie, să realizeze lucrările de reparații capitale ale clădirii C1 și să deschidă activitatea comercialăsi de prestarii servicii în termen de maximum 12 luni de la data predării-primirii amplasamentului.
(2) Nerespectarea termenului de 12 luni atrage rezilierea de drept a contractului , fără intervenția instanței și fără punere în întârziere, clădirea și toate investițiile realizate revenind gratuit în proprietatea Concedentului.
Art. 5. Costuri administrative 
Toate cheltuielile auxiliare (raport de evaluare, dezmembrare , publicitate în Monitorul Oficial și presă) vor fi suportate integral de concesionarul adjudecatar. Acesta le va rambursa în contul UAT Comuna Gruia în termen de maximum 15 zile de la semnarea contractului.
Art. 6. Alte obligații:
· Să asigure întreținerea, igienizarea și paza imobilului;
· Să respecte normele de protecție a mediului;
· Să nu subconcesioneze sau să înstrăineze bunul ce face obiectul contractului.
CAPITOLUL IV. REGIMUL FINANCIAR (REDEVENȚA)
Art. 7. Prețul de pornire a licitației este fundamentat pe rapoartele de evaluare întocmite de SC VIR CONS ASSESSMENT SRL și este stabilit la o valoare anuală totală de 611 RON / an calendaristic
Redeventa se va achita pana la data de 31 octombrie a fiecarui an de concesiune.
Redeventa datorata de concesionar se va reevalua periodic, la fiecare 5 ani de la data incheierii contractului, in functie de conditiile economice si de valoarea de piata a bunului concesionat. 
Redeventa se va actualiza anual cu rata inflatiei in termen de 30 de zile de la data publicarii ratei inflatiei comunicate de Institutul National de Statistica pentru anul anterior.
Refuzul de plata a redeventei astfel majorata echivaleaza  cu denuntarea unilaterala a contractului, fara  a avea efect asupra obligatiilor de plata scadente.
Natura si cuantumul garantiilor solicitate de concedent
Art. 8. Se va constitui, in conditiile legislatiei in vigoare, de catre ofertantul castigator, o garantie financiara. Concesionarul va depune cu titlu de garantie, in termen de cel mult 90 de zile de la data semnarii contractului de concesiune, o suma reprezentand o cota procentuala de 10% din suma datorata concedentului cu titlu de redeventa aferenta unui an calendaristic de concesiune, pentru prelevarea majorarilor de intarziere si sumelor datorate concedentului de catre concesionar, in baza contractului de concesiune.
Art. 9.  Pretul concesiune este o redeventa. Plata cu intarziere a redeventei conduce la aplicarea de penalitati de intarziere, de la scadenta pana in momentul platii, in cuantum de 0.1% pentru fiecare zi de intarziere. Se considera intarziere la plata redeventei, depasirea termenului de 31 octombrie
Conditii special impuse de natura bunurilor ce fac obiectul concesiunii
Art. 10. Pentru bunul care face obiectul prezentului caiet de sarcini au fost obtinute avizele favorabile de la institutiile abilitate, in vederea concesionarii 
Art. 11.  Pentru protectia mediului si protectia muncii nu sunt necesare conditii special, ci numai conditii impuse de activitatea ce urmeaza sa se desfasoare in obiectivul de investitii care se va realiza prin grija concesionarului, conform legislatiei in vigoare.
Durata previzibila pentru realizarea investitiilor in cadrul concesiunii
Durata maxima de realizare a investitiilor /reabilitari imobilului  si inceperea desfasurarii activitatii de catre concesionar propuse in cadrul concesiunii se estimeaza la maxim 12 de luni de la data semnarii contractului.
Investitii potentiale:
Pentru atingerea obiectivelor propuse in prezentul studiu, sunt necesare efectuarea urmatoarelor demersuri principale:
· Reabilitarea cladire ;
· Obtinerea tuturor avizelor in vederea desfasurarii activitati economice si prestari servicii ;
Exploatarea eficienta a  imobilului 
CAPITOLUL V. CONDITII DE VALABILITATE PE CARE TREBUIE SA LE INDEPLINEASCA OFERTELE.
Art. 12.  Atribuirea contractului de concesiune se va face in urma unei licitatii.
	Conform art. 314 alin. 14-16 OUG nr. 57/2019 privind Codul administrativ, cu modificarile si completatile ulterioare, licitatia se desfasoara in urmatoarele conditii:
· Procedura de licitatie se poate desfasura numai daca in urma publicarii anuntului de licitatie au fost depuse cel putin doua oferte valabile;
· In cazul in care in urma publicarii anuntului de licitatie nu au fost dpuse cel putin doua oferte valabile, concedentul este obligat sa anuleze procedura si sa organizeze o noua licitatie
Reguli privind oferta 
1. Ofertantul are obligatia de a elabora oferta in conformitate cu prevederile documentatiei de atribuire
2. Ofertele se redacteaza in limba romana
3. Ofertele se depun la sediul concedentului in doua plicuri sigilate, unul exterior si unul interior, care se inregistreaza de concedent, in ordinea primirii lor, precizandu-se data si ora.
4. Pe plicul exterior se va indica obiectul concesiunii pentru care este depusa oferta si trebuie sa cuprinda:
a. O fisa cu informatii privind ofertantul si o declarative de participare, semnata de ofertant, fara ingrosari, stersaturi sau modificari
b. Acte doveditoare privind calitatile si capacitatile ofertantilor, conform solicitarilor concedentului
c. Acte doveditoare privind intrarea in posesia caietului de sarcini
5. Pe plicul interior, care contine oferta propriu-zisa, se inscriu numele si denumirea ofertantului, precum si sediul social al acestuia.
6. Oferta va fi depusa intr-un numar de exemplare stability de catre concedent si prevazut in anuntul de licitatie. Fiecare exemplar al ofertei trebuie sa fie semnat de catre ofertant.
7. Fiecare participant poate depune doar o singura oferta
8. Oferta are character obligatoriu, din punct de vedere al continutului, pe toata perioada de valabilitate stabilita de concedent.
9. Persoana interesata are obligatia de a depune oferta la adresa si pana la data limita pentru depunere, stabilite in anuntul procedurii
10. Riscurile legate de transmiterea ofertei, inclusive forta majora, cad in sarcina persoanei interesate.
11. Oferta depusa la o alta adresa a concedentului decat dea stabilita sau dupa expirarea datei limita pentru depunere se returneaza nedeschisa
12. Continutul ofertelor trebuie sa ramana confidential pana la data stabilita pentru deschiderea acestora, concedentul urmand a lua cunostiinta de continutul respectivelor oferte numai dupa aceasta data.
In cazul organizarii unei noi licitatii, procedura este valabila in situatia in care a fost depusa cel putin o oferta valabila.
Participarea la licitatie a solicitantilor este conditionata de achitarea urmatoarelor taxe:
· taxa de participare in suma de  50 lei  nereturnabila
· c/v pretului pentru obtinerea documentatiei de atribuire in suma de 100 lei nereturnabila
· garantia de participare la licitatie in cuantum de 10% din valoarea de pornire a licitatiei
CAPITOLUL VI – CONTRACTUL DE CONCESIUNE SI CLAUZE REFERITOARE LA INCETAREA ACESTUIA
Art. 13. Contractul de concesiune va fi incheiat in forma scrisa   
Art. 14.  Incheierea contractului de concesiune a terenului in suprafață totală de 273mp si C1 de 99 mp  mp (CF 52117Gruia ) , adjudecat prin licitatie are loc la sediul concedentului, numai dupa implinirea unui termen de 20 de zile calendaristice de la data la care concedentul a fost informat ofertantul castigator despre acceptarea ofertei prezentate.
Art. 15.  Refuzul participantului declarant castigator, de a incheia contractual de concesiune atrage pierderea garantiei depuse, pentru participarea la licitatie. In acest caz ofertantul declarant castigator care refuza semnarea contractului este obligat sa plateasca concedentului cu titlu de daune interese o suma egala cu redeventa ofertata la licitatia publica pentru o perioada de 1 an, timp necesar concedentului pentru repetarea licitatiei publice in vederea concesionarii bunului respectiv.
Art. 16.  In cazul in care participantul declarant castigator, refuza incheirea contractului, licitatia publica va fi anulata, iar concedentul va relua procedura de licitatie publica, de la etapa publicarii anuntului, iar studiul de oportunitate si caietul de sarcini isi pastreaza valabilitatea.
Drepturile si obligatiile concedentului si ale concesionarului vor fi expres prevazute in contractual de concesiune, in conformitate cu documentele licitatiei.
Clauze referitoare la incetarea contractului de concesiune
Art. 17.  Contractual de concesiune inceteaza in urmatoarele situatii:
-la expirarea duratei de valabilitate stabilite prin contract.
-prin reziliere unilaterală de către Concedent, de plin drept, fără intervenția instanței de judecată și fără nicio altă formalitate prealabilă (pact comisoriu de gradul IV) [OUG 57/2019], în următoarele cazuri:
-nerespectarea termenului de maximum 12 luni pentru finalizarea reparațiilor capitale și începerea efectivă a activității economice.
-spendarea sau întreruperea nejustificată a activității comerciale/de prestări servicii pentru o perioadă mai mare de 30 de zile consecutive sau 60 de zile cumulate în cursul unui an calendaristic, cu excepția cazurilor de forță majoră sau caz fortuit aprobate de Concedent.
-neplata redevenței datorate sau a penalităților de întârziere pe o perioadă mai mare de 90 de zile de la scadență.
-modificarea destinației imobilului fără acordul prealabil, scris, al Concedentului și al Consiliului Local.
-subconcesionarea sau înstrăinarea totală ori parțială a drepturilor din contract către terți, fără aprobarea expresă prin Hotărâre de Consiliu Local.
-prin denunțare unilaterală de către Concedent, pentru motive legate de interesul public național sau local, cu notificarea prealabilă a Concesionarului cu cel puțin 60 de zile înainte și cu plata unei juste despăgubiri, dacă este cazul.
-prin dispariția totală a bunului concesionat sau în caz de imposibilitate obiectivă de exploatare, ca urmare a unui eveniment de forță majoră confirmat oficial.
-prin falimentul, dizolvarea, insolvența sau radierea operatorului economic concesionar.

CAPITOLUL VII – CONTINUTUL DOCUMENTATIEI DE ATRIBUIRE
Art. 18. Documentatia de atribuire trebuie sa cuprinda urmatoarele elemente:
· Informatii generale privind concedentul
· Instructiuni privind organizarea si desfasurarea procedurii de concesionare
· Caietul de sarcini
· Instructiuni privind modul de elaborare si prezentarea ofertelor
· Informatii detaliate si complete privind criteriile de atribuire aplicate pentru stabilirea ofertei castigatoare, precum si ponderea lor
· Instructiuni privind modul de utilizare a cailor de atac
· Informatii referitoare la clauzele contractuale obligatorii
CAPITOLUL VIII – CRITERII DE ATRIBUIRE A CONCESIUNII
 Art.19 Criteriile de atribuire a contractului de concesiune sunt cele prevazute la art. 318 din OUG nr. 57/2019 privind Codul administrativ, cu modificarile si completarile ulterioare si anume :
A)  Nivelul redeventei exprimata in lei/an – 40 puncte; 
a. Pentru cea mai mare dintre redevente se acorda punctajul maxim alocat factorului de evaluare, respective 40 puncte
b. Pentru alta redeventa decat cea mai mare, se acorda punctajul pentru redeventa “n” astfel: 40*redeventa “n”/ redeventa cea mai mare
B) Capacitatea economico-financiara a ofertantilor – cea mai mare cifra de afaceri din documentele financiare aferente anului 2025 -  30 puncte
a. Pentru cea mai mare cifra de afaceri se acorda punctajul maxim alocat factorului de evaluare, respectiv 30 puncte
b. Pentru alta cifra de afaceri decat cea mai mare cifra de afaceri, se acorda punctajul pentru cifra de afaceri “n” astfel : 30*cifra de afaceri “n”/ cifra de afaceri cea mai mare
C) Masuri de protectia mediului inconjurator propuse – 15 puncte
a. Pentru cea mai mare medie a numarului de masuri de protectia mediului inconjurator propuse se acorda punctajul maxim alocat factorului de evaluare, respective 15 puncte
b. Pentru alta medie a numarului masuri de protectia mediului inconjurator propuse decat cea mai mare medie a numarului de masuri de protectia mediului inconjurator propuse “n” astfel : 15*medie a numarului de masuri de protectia mediului inconjurator propuse/ medie a numarului de masuri de protectia mediului inconjurator propuse cea mai mare
D) Numarul locurilor de munca create – 15 puncte
a. Pentru cea mai mare medie a numarului locurilor de munca create se acorda punctajul maxim alocat factorului de evaluare, respectiv 15 puncte
Pentru alta medie a numarului locurilor de munca create se acorda punctajul pentru medie a numarului locurilor de munca create “n” 
CAPITOLUL IX – DISPOZITII FINALE 
Art.20. Ofertantul declarant castigator se obligă să ramburseze integral către Concedent toate cheltuielile avansate de primărie pentru pregătirea licitației, în sumă totală determinată exact pe baza facturilor fiscale și documentelor justificative de plată prezentate de Concedent, pana la semnarea contractului de concesiune, reprezentând:
C/v rapoarte de evaluare– 1700 lei;
C/v dezmembrare (Act nr. 77 din 28 01.2026) – 850 lei. 
C/v  anunt  la Monitorul Oficial si in presa locala, nationala estimate la 500 lei
	Aceste cheltuieli vor fi suportate de catre ofertantul declarant castigator, inainte de semnarea contractului si vor fi achitate prin caseria unitatii sau in contul RO 94TREZ46521180250XXXXX
 Art 21  Concesionarul va realiza operațiunile specifice de reabilitare a clădirii exclusiv prin grija, pe riscul și pe cheltuiala sa integrală. Toate taxele, obținerea avizelor și autorizațiilor de construire de la autoritățile competente, precum și orice alte costuri administrative sau compensații bănești necesare pentru execuția lucrărilor și punerea în funcțiune a imobilului vor fi suportate în totalitate de Concesionar, fără nicio obligație financiară din partea UAT Comuna Gruia.
Art.22.  Orice aviz sau acord necesare functionarii  activitatii economicesi de prestarii servicii , cad in sarcina concesionarului.
Art.23. Prezentul caiet de sarcini, care face parte din documentatia de atribuire, impreuna cu procesul-verbal de predare-primire a obiectivului se vor constitui anexe la contractual de concesiune si vor face parte integranta din acesta

